Document ID: /roh_data/filtered/fineweb-2-filterrobots_roh.jsonl.gz/51380

Medemas schanzas per tuttas dad ir a las scolas medias. Quai è l'idea davos la decisiun da la regenza grischuna pertutgant ils examens d'admissiun. Da nov ston las scolas popularas porscher gratuitamain ina preparaziun per quels.
Dapli lavur per magistraglia
Quai beneventa la magistraglia grischuna da principi. Insumma betg d'accord è ella dentant che la regenza grischuna na vul betg metter a disposiziuns resursas persuenter. Per la morala da lavur saja cuntraproductiv d'auzar il pensum da lavur senza indemnisar quai.
Perquai pretenda la magistraglia che la decisiun da la regenza vegnia suspendida enfin che las persunas d'instrucziun vegnan dispensadas d'ina lecziun. Quai pudess capitar cun la proxima revisiun da la lescha da scola.